R200 borg vir ‘verkragters’Twee mans wat daarvan beskuldig word dat hulle ses dogters verkrag het, is deur die Keimoes-landdroshof in die Noord-Kaap op R200 borg elk vrygelaat, berig EWN. Die slagoffers is glo tussen nege en 14 jaar oud en die verkragtings het glo tussen Mei 2012 en Junie 2013 plaasgevind. EWN berig die verdagtes is onderskeidelik 56 en 63 jaar oud. “Die saak teen die twee mans is tot 15 Julie uitgestel,” het Sergio Kok, woordvoerder van die polisie, aan EWN gesê.